CELEX: 32014R0647
Language: hr
Date: 2014-06-12 00:00:00
Title: Provedbena uredba Komisije (EU) br. 647/2014 оd 12. lipnja 2014. o razvrstavanju određene robe u kombiniranu nomenklaturu

18.6.2014   
            
            
               HR
            
            
               Službeni list Europske unije
            
            
               L 178/5
            
         PROVEDBENA UREDBA KOMISIJE (EU) br. 647/2014
   оd 12. lipnja 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu 1. tablice iz Priloga potrebno je razvrstati u odgovarajuće oznake KN iz stupca 2. na temelju razloga iz stupca 3. navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi temeljem članka 12. stavka 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. lipnja 2014.
      
         
            Za Komisiju,
         
         
            u ime predsjednika,
         
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Razlozi
               
            
                  (1)
               
               
                  (2)
               
               
                  (3)
               
            
                  Cilindrični šuplji proizvod od aluminija, sužen na jednom kraju (spojnica) i opremljen steznim prstenom sa zatvaranjem na polugu.
                  Proizvod je namijenjen uporabi kao spojnica za savitljive cijevi.
                  
                      (1) Vidjeti sliku.
               
               
                  7609 00 00
               
               
                  Razvrstavanje se utvrđuje općim pravilom 1 za tumačenje kombinirane nomenklature i nazivom oznake KN 7609 00 00.
                  Tarifnim brojem 7609 obuhvaćene su spojnice za povezivanje dviju cijevi (vidjeti i objašnjenja Harmoniziranog sustava za tarifni broj 7609 i tarifni broj 7307). Budući da se savitljive cijevi smatraju vrstom cijevi, i spojnice za savitljive cijevi obuhvaćene su područjem primjene ovog tarifnog broja.
                  Budući da je proizvod obuhvaćen jednim od tarifnih brojeva iz poglavlja 76, isključeno je njegovo razvrstavanje u tarifni broj 7616 kao ostali proizvodi od aluminija.
                  Proizvod se stoga razvrstava u oznaku KN 7609 00 00 kao pribor za cijevi od aluminija.
               
            
         (1)  Slika služi isključivo za informativne svrhe.